****

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKI NAČELNIK

**IZVJEŠĆE O RADU**

**OPĆINSKOG NAČELNIKA  
 OPĆINE KRIŽ**

**za razdoblje siječanj-lipanj 2025.**

OPĆINSKI NAČELNIK

OPĆINE KRIŽ:

Marko Magdić, mag.oec.

Na temelju članka 35. b. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 56. Statuta Općine Križ („Glasnik Zagrebačke županije“ br. 11/21, 57/23 i 25/25), Općinski načelnik podnosi Općinskom vijeću Općine Križ

**IZVJEŠĆE O RADU OPĆINSKOG NAČELNIKA OPĆINE KRIŽ**

**ZA RAZDOBLJE**

**OD 1. SIJEČNJA 2025. DO 30. LIPNJA 2025. GODINE**

**UVOD**

U izvještajnom razdoblju Općinski načelnik Općine Križ je, u skladu s odredbama Zakona o lokalnoj i područnoj (regionalnoj) samoupravi i odredbama Statuta Križ, obavljao poslove u okviru svoje nadležnosti, od donošenja odluka, utvrđivanja prijedloga odluka o kojima je raspravljalo i odlučivalo Općinsko vijeće Općine Križ do izvršavanja donesenih odluka i zaključaka. Općinski načelnik donio je niz odluka iz različitih područja i djelokruga koje se odnose na obavljanje njegove izvršne funkcije, kao što su usmjeravanje i nadziranje djelovanja Jedinstvenog upravnog odjela u obavljanju poslova iz njegovog samoupravnog djelokruga, upravljanje nekretninama i pokretninama u vlasništvu Općine Križ, upravljanje prihodima i rashodima, sve u skladu s mjerodavnim zakonima, podzakonskim propisima i Statutom.

Stručnu pripremu materijala za potrebe donošenja odluka i drugih akata općinskog načelnika obavljao je Jedinstveni upravni odjel Općine Križ.

**ODNOS OPĆINSKOG VIJEĆA I OPĆINSKOG NAČELNIKA**

U izvještajnom razdoblju održano je ukupno 5sjednica Općinskog vijeća Općine Križ od kojih je jedna bila konstituirajuća sjednica, nakon održanih izbora za članove Općinskog vijeća Općine Križ.

U početnom dijelu 2025. godine, održane sjednice Općinskog vijeća iz mandata 2021. – 2025. godine, su:

* 34. sjednica Općinskog vijeća održana je 29. siječnja 2025. godine
* 35. sjednica Općinskog vijeća održana je 06. ožujka 2025. godine
* 36. sjednica Općinskog vijeća održana je 27. ožujka 2025. godine

Odlukom Vlade Republike Hrvatske, 14. travnja 2025. donesena je Odluka o raspisivanju izbora za članove predstavničkih tijela jedinica lokalne i područne (regionalne) samouprave, a za dan provedbe izbora određena je nedjelja, 18. svibnja 2025. godine. Nakon izbora koji su u svemu provedeni u skladu s propisima, u prvom krugu izbora, izabran je Općinski načelnik Općine Križ. Na istovremeno održanim izborima za članove Općinskog vijeća Općine Križ, izabrani su i članovi predstavničkog tijela te je 12. lipnja 2025. godine održana konstituirajuća sjednica Općinskog vijeća Općine Križ, a za predsjednika Općinskog vijeća izabran je Zlatko Hrastić. Osobno sam po četvrti, uzastopni put dobio povjerenje obnašati odgovornu dužnost Općinskog načelnika Općine Križ, a u sastavu Općinskog vijeća od 13 vijećnika, Kandidacijska lista političkih stranaka: Marko Magdić-nezavisna lista, Hrvatska demokratska zajednica, nositelj liste Marko Magdić, dobila je 9 mjesta u Općinskom vijeću Općine Križ; dok je Kandidacijska lista grupe birača nositelja kandidacijske liste Romea Hata dobila 2 mjesta, a Socijaldemokratska partija Hrvatske čija je nositeljica kandidacijske liste bila Jasenka Gotić dobila je 1 mjesto u Općinskom vijeću Općine Križ.

* 2. sjednica novog saziva Općinskog vijeća Općine Križ, nakon konstituiranja, održana je 10. srpnja 2025. godine.

**AKTIVNOSTI OPĆINSKOG NAČELNIKA KAO NOSITELJA IZVRŠNE VLASTI**

U izvještajnom razdoblju uputio sam brojne dopise i održao sastanke s raznim ministarstvima, stručnim službama, pravnim i fizičkim osobama na području Republike Hrvatske s ciljem rješavanja problema koji predstavljaju zapreke u razvitku i poboljšanju standarda na području naše općine.

Prema potrebi u okviru projekata koje provodi Općina Križ, održavao sam sastanke, komunicirao i obraćao se tijelima državne uprave, trgovačkim društvima, javnim ustanovama te drugim subjektima. Svakodnevno, nastojao sam biti na raspolaganju svim građanima, poduzetnicima, gospodarstvenicima i poljoprivrednicima.

**KOMUNALNI** **PROJEKTI**

U izvještajnom razdoblju krenula je izgradnja preko 3 milijuna EUR-a vrijednog projekta „Izgradnje i opremanja interaktivnog digitalnog objekta dječjeg vrtića u Križu“. Projekt obuhvaća izgradnju dječjeg vrtića s četiri dnevna boravka za vrtićke skupine te uređenim vanjskim prostorom za igru. Novi objekt imat će kapacitet za 80 djece, a bit će opremljen suvremenom digitalnom opremom u skladu s Državnim pedagoškim standardom. Projekt se financira putem Mehanizma za oporavak i otpornost, u okviru Nacionalnog plana oporavka i otpornosti, uz dodijeljena bespovratna EU sredstva u iznosu od 649.812,00 EUR-a.

Najavljena je i nova investicija tvrtke Go2Digital iz Zagreba u Poduzetničkoj zoni i to izgradnje skladišno logističke građevine, namijenjene skladištenju robe široke potrošnje, bruto površine cca 8000m2. Planirana su radna mjesta za približno 80 radnika.

U nazočnosti predstavnika obitelji poginulih branitelja s područja Općine Križ i potpredsjednika Vlade Republike Hrvatske te ministra hrvatskih branitelja gospodina Tome Medveda, za Dan državnosti, prvi put je polaganje vijenaca i paljenje svijeća održano na novoizgrađenom Spomen obilježju hrvatskim braniteljima iz Domovinskog rata u Križu. Ukupna vrijednost ugovorenih radova je oko 75.000,00 EUR-a.

Općina Križ tijekom ove godine planira izgradnju dva nova društvena doma i to u naselju Širinec i Gornji Prnjarovec. Riječ je o gradnji modularnih, montažnih objekata po narudžbi, u izvještajnom razdoblju započeli su radovi na izgradnji objekta u naselju Širinec. Ukupna vrijednost svih pripremnih radova i objekta veličine oko 50 m2, sa sanitarnim čvorom i nadstrešnicom iznosi oko 100.000,00 EUR-a.

Nastavljeno je ulaganje u obnovu društvenih domova na području Općine. Završeni su radovi na vanjskom i unutarnjem uređenju (rekonstrukciji) i opremanju Društvenog i vatrogasnog doma u Bunjanima koja obnova je trajala u nekoliko faza. Svi planirani radovi okončani su u travnju ove godine te je Društveni i vatrogasni dom Bunjani kompletno opremljen krenuo u korištenje. Ukupna vrijednost svih izvedenih radova na vanjskom i unutarnjem uređenju i opremanju je oko 235.000,00 EUR-a. Dio radova na vanjskom uređenju je sufinanciran sredstvima Zagrebačke županije u iznosu od 35.179,42 EUR-a.

U Društvenom domu u Novoselcu izvršeni su soboslikarski radovi, odnosno bojanje zidova velike sale, bojanje lamperije u manjoj sali te uređenje, odnosno obnova i lakiranje parketa u maloj sali. Ujedno su obnovljene elektroinstalacije i postavljena nova rasvjetna tijela. Ugrađena je i nova stolarija na mjestima gdje je do sada nije bilo. Ukupna investicija koja uključuje sve navedene radove iznosi oko 30.000,00 EUR-a

U Vatrogasnom domu u Johovcu su izvedeni radovi uređenja podova odnosno postavljanja epoxy podloge. Ukupna vrijednost radova je nešto više od 12.000,00 EUR-a.

U Društvenom domu u Konšćanima izvedeni su radovi uređenja poda odnosno postavljanja epoxy podloge u prostoriji Mjesnog odbora, te je napravljen novi šank i nabavljen novi klima uređaj. Ukupna vrijednosti radova i nabavljene opreme je nešto više od 7.000,00 EUR-a.

Na Domu kulture Milke Trnine u Vezišću te Društvenom domu Okešinec postavljene su klime. Vrijednost izvedenih radova, a koja uključuje i nova garažna vrata na vatrogasnom spremištu u Domu kulture Milke Trnine u Vezišću, je nešto više od 15.000,00 EUR-a.

Uređeno dječje igralište i sanitarni čvor kod Društvenog doma u Velikoj Hrastilnici. Spomenuta investicija Općine Križ, iznosila je nešto manje od 10.000,00 EUR-a.

Izvedeni su radovi unutarnjeg i vanjskog uređenja mrtvačnice i okoliša na groblju u Križu. Ukupna vrijednost svih izvedenih radova je preko 18.500,00 EUR-a. Radilo se i na sanaciji starih te izgradnji novih staza na groblju u Križu.

Završeni su radovi uređenja poda i popravka elektroinstalacija u prostorijama kluba NK Mladost Obedišće, te su nabavljeni novi golovi i mreže. Ukupna vrijednost izvedenih radova i nabavljene opreme je oko 9.200,00 EUR-a.

Završili su radovi uređenja i popločenja staze na groblju te asfaltiranja parkirališta ispred groblja u Rečici Kriškoj. U sklopu spomenutih radova postavljen je i sanitarni čvor uz odarnicu. Cijela investicija vrijedna je oko 43.000,00 EUR-a.

# Općina Križ u suradnji sa Županijskom upravom za ceste nastavlja ulagati sredstva u asfaltiranje županijskih prometnica na području Općine. Na temelju sporazuma između Općine Križ i Županijske uprave za ceste Zagrebačke Županije, na području Općine Križ, tijekom 2025. godine , izvesti će se radovi asfaltiranja prometnica u ingerenciji ŽUC-a u vrijednosti 680.000,00 EUR-a, a od žega će Općina Križ sufinancirati 40% radova u vrijednosti oko 270.000,00 % EUR-a. U proteklom periodu u sklopu spomenutog Sporazuma asfaltirana je cesta pod upravom Županijske uprave za ceste Zagrebačke županije u naselju Mala Hrastilnica i Johovec u dužini oko 2.5 km, zatim 800 metara ulice Braće Radića u Križu te Peščenićka ulica u Razljevu (u smjeru Kompatora).

Završeni su i radovi uređenja pješačkih površina i asfaltiranja u ulicama Jandrinec i Eugena Satlera u Križu. U njihovo je uređenje utrošeno oko 75.000,00 EUR-a.

U naselju Konšćani, ulici od Društvenog doma do nogometnog igrališta, završeni su radovi obnove kolnika u dužini oko 500 m, odnosno asfaltiranja, vrijedni 40.000,00 EUR-a,

Završeni su radovi uređenja, odnosno asfaltiranja Maksimirske ulice u Obedišću u dužini od oko 700 metara, a vrijednost radova je 70.000,00 EUR-a.

Završena obnova kolnika Selske ulice u Obedišću u dužini oko 1200 metara. Vrijednost izvršenih radova je 95.000,00 tisuća EUR-a, od čega je 50 tisuća sufinancirano sredstvima Zagrebačke županije. U sklopu navedenih radova, u jednom sloju asfaltirano je i oko 200 metara Mađerićeve ulice u Obedišću.

U prvoj polovici godine, dvostrukom površinskom obradom, bitumenskom emulzijom, uređeno je još 1500 metara cesta na području Općine Križ. Uređeni su Željeznički odvojak i dio Željezničke ulice u Obedišću, dio Radničke ulice u Novoselcu te spojna cesta koja spaja Ulicu Milke Trnine i Industrijsku cestu u Križu uz Veterinarsku stanicu Križ. Ukupno za uređenje spomenutih dionica izdvojeno je oko 50.000,00 EUR-a.

Završena obnova cijele Selske ulice u Novoselcu. Prvi je dio, od oko 750 metara obnovljen prije nekoliko godina, a sada je završena i cjelokupna obnova dodatnih 1350 metara (od raskrižja sa Školskom ulicom do raskrižja sa Česmanskom ulicom) kojom je ugrađen asfaltni kolnika u dva sloja na nosivoj stabilizirajućoj podlozi te uređena bankina. Vrijednost cjelokupnih radova iznosi oko 95.000,00 EUR-a.

Želeći podići sigurnost svih sudionika prometa na višu razinu, Općina Križ pokrenula je postupak nabave opreme za cestovni promet, odnosno kamere za nadzor brzine. Članovi Općinskog vijeća Općine Križ jednoglasno su podržali Odluku te dali suglasnost na sklapanje ugovora o izdvajanju novčanih sredstava Ministarstvu unutarnjih poslova Republike Hrvatske, za nabavu opreme za poboljšanje sigurnosti cestovnog prometa na području Općine Križ. Za nabavku jedne kamere i tri kućišta izdvojeno je 63.200,00 EUR-a.

Nakon dužih pregovora s predstavnicima i vlasnicima DIN d.o.o. Novoselec, napravljen je značajan korak prema ostvarenju dugo očekivanog cilja uređenja parka u naselju Novoselec. Općinsko vijeće Općine Križ donijelo je Odluku o izdvajanju novčanih sredstavaza kupnju nekretnine u naselju Novoselec koja uključuje dio na kojem se nalazi zgrada i zemljište površine oko 6.072,00 m2, na lokaciji Park hrvatskih mučenika 1 u Novoselcu. Na temelju procjene tržišne vrijednosti i kupoprodajne cijene, iz Proračuna Općine Križ za 2025. godinu izdvojit će se 120.000,00 EUR-a za kupnju nekretnine.

Trgovačkom društvu Obiteljski radio Ivanić d.o.o. Ivanić-Grad Općinsko je vijeće Općine Križ odobrilo i kapitalnu donaciju za sufinanciranje radova uređenja i opremanja novog prostora za rad Obiteljskog radija Ivanić u iznosu do 44.670,00 EUR-a.

**PROJEKTI PRIJAVLJENI NA NATJEČAJE**

Za projekt Uređenje dijela Selske ulice u Novoselcu prijavom na javni poziv Ministarstva regionalnog razvoja i fondova Europske unije ostvareno je sufinanciranje u iznosu od 28.000,00 EUR-a.

Od Zagrebačke županije ostvareno je sufinanciranje za projekt uređenja Selske ulice u Obedišću Ostvareno je sufinanciranje za projekt uređenja Selske ulice u Obedišću u iznosu od 50.000,00 EUR-a i za projekt izgradnje društvenog doma u Gornjem Prnjarovcu dobivena su sredstva u iznosu 37.800,00 EUR-a.

Realiziran je i treći projekt zahvaljujući prijavi na natječaj Lokalne akcijske grupe Moslavina namijenjen poboljšanju životnih uvjeta u lokalnoj sredini. Riječ je o EU sredstvima koja se jedinicama lokalne samouprave dodjeljuju preko LAG-a Moslavina. Općina Križ ostvarila je potporu u iznosu 55.000,00 EUR-a za projekt rekonstrukcije sportskog parka u Križu – Izgradnja dječjeg igrališta u sklopu sportskog parka.

U cilju stvaranja boljih uvjeta odrastanja i kvalitetnijih sadržaja za djecu, Općina Križ kroz javni poziv Ministarstvo demografije i useljeništva ostvarila je potporu za dva projekta i to:   
- Za dječje igralište Dječjeg vrtića Križić-Kružić kod objekta u Školskoj ulici u Križu-26.245,00 EUR-a,  
- Za dječje igralište kod Društvenog i vatrogasnog doma Bunjani – 25.826,00 EUR-a.

Ostvarena sredstva za daljnje opremanje trgovačkog društva Općine Križ.Ministarstvo prostornog uređenja, graditeljstva i državne imovine na temelju prijave Općine Križ na Javni poziv sufinanciranje projekata za poticanje razvoja komunalnog gospodarstva i ujednačavanja komunalnog standarda u 2025. godini, odobrilo sredstva za nabavu sječkalice drvne mase – iznos odobrenih sredstava 19.300,00 EUR-a. Nabavom navedenog stroja povećavaju se operativni kapaciteti i opremljenost trgovačkog društva Poduzetnička zona Križ d.o.o. Križ.

**SOCIJALNA I ZDRAVSTVENA SKRB**

Početkom veljače u Općini Križ, u Radničkom naselju u Novoselcu, na stambenom objektu s osam stanova u nizu, izbio je požar. Zahvaljujući intervenciji Javne vatrogasne postrojbe Ivanić-Grad i Dobrovoljnih vatrogasnih društava Križ, Novoselec i Obedišće, požar je ugašen, te je spriječeno širenje na obližnje objekte, a srećom, nitko od stanara nije ozlijeđen. Općina Križ, isplatila je jednokratnu novčanu pomoć kako bi stradalima pomogla prebroditi početno teško razdoblje, a u pomoć su se uključili i Zagrebačka županija, Hrvatski zavod za socijalni rad, Područni ured Ivanić-Grad, Gradsko društvo Crvenog križa Ivanić-Grad i Župni Caritas.

Početkom travnja Općina Križ, organizirala je, povodom blagdana Uskrsa, podjelu jednokratne novčane pomoći u iznosu od =50,00 EUR-a, a istu su ostvarili umirovljenici s iznosom mirovine do =500,00 EUR-a, osobe koje primaju nacionalnu naknadu za starije osobe, nezaposlene osobe, prijavljene u evidenciji Hrvatskog zavoda za zapošljavanje te korisnici prava na zajamčenu minimalnu naknadu.

Ukupno je za tu namjenu iz proračuna izdvojeno 44.850,00 EUR-a, što znači da je pomoć ostvarilo 897 osoba.

Za podmirenje troškova darivanja socijalno ugroženih osoba u 2025. godini uoči Uskrsnih blagdana, Gradskim društvom Crvenog križa Ivanić-Grad izdvojeno je 3.225,00 EUR-a.

Općina Križ pomogla je Osnovnoj školi Milke Trnine Križ s oko 11.000,00 EUR-a u nabavi novih blagovaonskih stolova.

Defibrilatori vrijedni 3.242,25 EUR-a donirani su Osnovnoj školi Milke Trnine Križ, Dječjem vrtiću Križić-kružić Križ, a jedan je namijenjen za Sportski park u Križu. Uređaji za reanimaciju mogu se koristiti na javnim okupljanjima, velikim manifestacijama i svim drugim mjestima velike fluktuacije ljudi.

**KOMUNALNO – PROMETNI RED**

Kontinuirano se provodi nadzor nad propisima kojima se uređuje komunalni red, održavanje nerazvrstanih cesta, uređenje prometa na područje Općine, propisi kojima se uređuju uvjeti i način držanja kućnih ljubimaca i način postupanja s napuštenim i izgubljenim životinjama te drugi propisi koji su u nadležnosti komunalno-prometnog redara.

Općina Križ i u 2025. godini nastavila je sufinancirati troškove sterilizacije i kastracije pasa i mačaka i to u nešto većem iznosu nego protekle godine. Sterilizaciju i kastraciju pasa i mačaka obavljaju Veterinarska stanica Križ d.o.o., Križ, Veterinarska ambulanta Četiri šape d.o.o., Ivanić-Grad i Veterinarska ambulanta Vetmed d.o.o., Stružec.

Provedena je deratizacija prema Planu preventivne proljetne sustavne deratizacije na području Općine Križ u 2025. godini te nekoliko tretmana dezinsekcije.

Na području Općine Križ (Bunjani, Novoselec i Obedišće) s ciljem smanjenja opasnosti i povećanje sigurnosti sudionika u prometu postavljena su kućišta i nadzorna kamera za nadzor brzine na županijskim cestama.

**GOSPODARSTVO I POLJOPRIVREDA**

Općina Križ u 2025. godini, uz potpore koje dodjeljuje za otvaranje obrta ili trgovačkog društva, dodijelila je i potpore za povećanje konkurentnosti za subjekte koji posluju duže od godine dana. Za vrijeme trajanja Javnog poziva zaprimljen je 31 zahtjev, za koje je donesena pozitivna Odluka o dodjeli potpore male vrijednosti za povećanje konkurentnosti, a ukupan iznos svih dodijeljenih potpora za povećanje konkurentnosti iznosi 20.909,73 EUR-a.

[Sustavno se ulaže i unapređuje poljoprivredna proizvodnja](https://www.bing.com/ck/a?!&&p=a753872f7c8a6268e84d43a9fd3960df78f77ecd4398033b7408ec53e867db01JmltdHM9MTc0NTc5ODQwMA&ptn=3&ver=2&hsh=4&fclid=15cfa2c1-59b3-6dbf-3ab0-b71058846cf3&psq=Op%c4%87ina+ula%c5%bee+u+poljoprivredni+sektor&u=a1aHR0cHM6Ly93d3cuemFkYXJza2EtenVwYW5pamEuaHIvby1uYW1hL2tvbnRha3RpLWktb3N0YWxpLXBvZGFjaS9pdGVtLzI0OTctemFkYXJza2EtenVwYW5pamEta29udGludWlyYW5vLXVsYXplLXUtcG9sam9wcml2cmVkbnUtcHJvaXp2b2RuanU&ntb=1) kroz dva Javna poziva za dodjelu potpora male vrijednosti sukladno Programu potpora u poljoprivredi za 2025. godinu na području Općine Križ. U prvoj polovini godine, isplaćeno je oko 48.605,50 EUR-a za subvencije poljoprivrednicima s područja Općine Križ i to kroz potpore male vrijednosti, premije osiguranja po zaključenim policama, a osigurana je i pomoć pčelarima s područja Općine Križ te su nabavljene pogače za prihranu pčela.

**TURISTIČKA, DRUŠTVENA, ZABAVNA DOGAĐANJA**

Sukladno odlukama donesenim na temelju postupaka javnih natječaja za raspodjelu sredstava za financiranje, sufinanciranje programa, projekata udruga iz područja zdravstva, socijale i preventive, zatim udruga i drugih neprofitnih organizacija u području kulture te sportskih udruga od interesa za Općinu Križ u 2025. godini, isplaćena su sredstava za financiranje, sufinanciranje programa i projekata udruga. Za dvije udruge iz područja zdravstva, socijale i preventive isplaćeno je 5.320,00 EUR-a. Za programe udruga iz područja kulture izdvojeno je ukupno 60.912,50 EUR-a. Za sufinanciranje programa, projekata sportskih udruga, izdvojeno je 141.435,00 EUR-a. Isplaćena su i sredstva koja se po posebnim propisima dodjeljuju izravno i to Vatrogasnoj zajednici Općine Križ iznos od 61.000,00 EUR-a, Gradskom društvu Crvenog Križa iznos od 8.000,00 EUR-a, Udruzi branitelja Općine Križ ukupno 7.000,00 EUR-a te Zajednici tehničke kulture Općine Križ iznos od 4.000,00 EUR-a.

Proveden je Javni natječaja za dodjelu prostora u vlasništvu Općine Križ i prostora s kojima Općina Križ upravlja na korištenje udrugama, za provođenje njihovih aktivnosti naredne 3 godine, uz naplatu 0,25 EUR-a po metru kvadratnom godišnje.

U izvještajnom razdoblju održan je niz kulturnih i zabavnih događanja u suradnji Općine Križ i Knjižnice i čitaonice Križ. Uskrsno druženje, tradicionalna izložba Udruge Škaf, utrka Cross Hill run i Krigl fest, Badalićevi dani, Antički dan na Sipčini, Lipanjski susreti i susreti Limenih glazbi te još mnogo toga... Obilježeni su i svi važni državni blagdani, obljetnice. Obilježen blagdan Dan državnosti i završetak izgradnje Spomen obilježja hrvatskim braniteljima iz Domovinskog rata.

**JAVNOST RADA**

Javnost rada Općinskog načelnika i općinske uprave osigurana je objavom akata u Glasniku Zagrebačke županije, na oglasnoj ploči, objavama na internetskoj stranici Općine Križ, informiranjem na sjednicama Općinskog vijeća, u komunikaciji s građanima, putem medija te provođenjem Zakona o pravu na pristup informacijama i postupka savjetovanja sa zainteresiranom javnošću. U skladu sa Zakonom o pravu na pristup informacijama, Općina Križ na internetskoj stranici objavljuje opće i pojedinačne akte iz nadležnosti tijela jedinice lokalne samouprave, zapisnike sa sjednica Općinskog vijeća, obavijesti o raspisanim natječajima i pozivima te ostale informacije, vijesti, priopćenja, pozive i obavijesti o događanjima. Važnije obavijesti i događaji objavljuju se na društvenim mrežama Facebooku i Instagramu.